b'\n_START_ARTICLE_\nLaik\n_START_PARAGRAPH_\nLaik (gr\xc4\x8dki: \xce\xbb\xce\xb1\xcf\x8c\xcf\x82) je \xc4\x8dlan kr\xc5\xa1\xc4\x87anske crkve, koji \xc5\xbeivi u tzv. svjetovnim zvanjima, to jest nije sve\xc4\x87enik ili redovnik._NEWLINE_Naziv laik na gr\xc4\x8dkom zna\xc4\x8di narod. U kr\xc5\xa1\xc4\x87anskom govoru tako se nazivaju svi vjernici, svi \xc4\x8dlanovi Crkve, koji \xc5\xbeive u tzv. svjetovnim zvanjima (tj. oni koji nisu sve\xc4\x87enici, biskupi, redovnici i \xc4\x91akoni). Vjernici - laici punopravni su i jednako vrijedni \xc4\x8dlanovi Crkve. Oni su sli\xc4\x8dno kao i biskupi, sve\xc4\x87enici i redovnici pozvani da sudjeluju na svim podru\xc4\x8djima \xc5\xbeivota i djelovanja kr\xc5\xa1\xc4\x87anske zajednice. Svima je u kr\xc5\xa1\xc4\x87anskim zajednicama povjereno zajedni\xc4\x8dko poslanje navije\xc5\xa1tanja i ostvarivanja Kristove Radosne vijesti, ali razli\xc4\x8dite slu\xc5\xbebe u vr\xc5\xa1enju tog poslanja. Sudjelovanje vjernika - laika u razli\xc4\x8ditim oblicima \xc5\xbeivota i djelovanja kr\xc5\xa1\xc4\x87anske zajednice zove se apostolat laika.'